**Národná rada Slovenskej republiky**

**IX. volebné obdobie**

Číslo: CRD-606/2024

**216a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(tlač 216)** v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(tlač 216)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 196 zo 16. apríla 2024 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky **schváliť:**

* Ústavnoprávny výbor Národnej rady Slovenskej republiky uznesením č. 88 zo 6. júna 2024
* Výbor Národnej rady Slovenskej republiky pre hospodárske záležitosti uznesením č. 59 z 10. júna 2024

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

1. V čl. I bode 3 sa vypúšťajú slová „jazdný list,“.

Precizovanie textu vypustením slov „jazdného listu“ z dôvodu nadbytočnosti.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 4. bode [§ 7 písm. f)] sa slovo „vypúšťajú“ nahrádza slovami „za slovom „spôsobilosti“ bodkočiarka nahrádza čiarkou a spojkou „a“ a vypúšťajú sa““.

Legislatívno-technická úprava; precizovanie textu v súvislosti s vypustením časti textu.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 6. bode, § 7 písm. r) sa slovo „nájme“ *(2x)* nahrádza slovom „prenájme“*.*

Legislatívno-technická úprava; precizovanie textu v súvislosti s používaním jednotnej terminológie podľa § 32 ods. 1 písm. a) zákona č. 56/2012 Z. z.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I bode 7 poznámka pod čiarou k odkazu 30f znie:

„30f) Čl. 5 ods. 1 písm. g) a čl. 16 ods. 2 písm. g) nariadenia (ES) č. 1071/2009 v platnom znení.“.

Legislatívno technická úprava.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 9. bode § 27 ods. 18, prvej pripojenej vete sa slovo „prevode“ nahrádza slovom „zmene“, za slovo „vozidla“ *(4x)* sa vkladá slovo „taxislužby“*,* slová „nastal prevod“ sa nahrádzajú slovami „nastala zmena“ a v druhej pripojenej vete sa vypúšťa slovo „evidencie“.

Legislatívno-technická úprava v súvislosti s používaním jednotnej terminológie podľa § 116 ods. 1 písm. a) zákona č. 8/2009 Z. z. o cestnej premávke a o zmene a doplnení niektorých zákonov v znení zákona č. 128/2021 Z. z. a precizovaním textu z dôvodu používania jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 13. bode, § 29 ods. 1 písm. l) sa slovo „prevod“ nahrádza slovom „zmenu“ a za slovo „vozidla“ *(2x)* sa vkladá slovo „taxislužby“.

Legislatívno-technická úprava v súvislosti s používaním jednotnej terminológie podľa § 116 ods. 1 písm. a) zákona č. 8/2009 Z. z. o cestnej premávke a o zmene a doplnení niektorých zákonov v znení zákona č. 128/2021 Z. z.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 14. bode, § 30 ods. 5 písm. i) sa za slovo „vozidlo“ vkladá slovo „taxislužby“.

Legislatívno-technická úprava v súvislosti s precizovaním textu z dôvodu používania jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 15. bod (§ 32 ods. 1) znie:

„15. V § 32 ods. 1 úvodná veta znie: „Ak odsek 4 neustanovuje inak, na prepravu v nákladnej doprave môže prevádzkovateľ cestnej dopravy usadený v Slovenskej republike použiť aj prenajaté motorové vozidlo, ktoré je evidované v Slovenskej republike, a sú v ňom v listinnej podobe alebo v elektronickej podobe tieto doklady:“.“.

Legislatívno-technická úprava v súvislosti s precizovaním textu.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 21. bode, § 45 ods. 9 sa za slovo „účely“ vkladá slovo „výkonu“.

Legislatívno-technická úprava v súvislosti s používaním jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 21. bode, § 45 ods. 10 sa slovo „činnosťou“ nahrádza slovom „výkonom“.

Legislatívno-technická úprava v súvislosti s používaním jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I bode 21 § 45 ods. 10 sa slová „v sídle kraja, vyšším územným celkom a obciam na ich vyžiadanie“ nahrádzajú slovami „v sídle kraja a obciam“.

Precizovanie textu a zosúladenie odseku 10 s odsekom 9.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 22. bode, § 46 ods. 1 písm. j) sa slová „s kontrolou“ nahrádzajú slovami „s výkonom kontroly“.

Legislatívno-technická úprava v súvislosti s používaním jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 24. bode, § 46 ods. 6 sa za slovo „zmareniu“ vkladá slovo „výkonu“.

Legislatívno-technická úprava v súvislosti s používaním jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 27. bod [§ 48 ods. 1. písm. s)] znie:

„27. V § 48 ods. 1 písm. s) sa za slovo „náklade,“ vkladajú slová „osvedčenie vodiča, pracovná zmluva vodiča a doklady o vozidle,“.“.

Legislatívno-technická úprava; precizovanie iného správneho deliktu, tak aby bolo jednoznačné, že v každom prevádzkovanom vozidle je potrebné mať uvedené doklady.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 29. bode, § 48 ods. 1 písm. ap) sa slovo „prevod“ nahrádza slovom „zmenu“ a za slovo „vozidla“ *(2x)* sa vkladá slovo „taxislužby“.

Legislatívno-technická úprava v súvislosti s používaním jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, 39. bode, § 56l sa za slovo „Vozidlo“ vkladá slovo „taxislužby“ a slová „evidencie vozidiel“ sa nahrádzajú slovom „registra“.

Legislatívno-technická úprava v súvislosti s používaním jednotnej terminológie.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I bod 41 znie:

„41. Príloha sa dopĺňa desiatym bodom a jedenástym bodom, ktoré znejú:

„10. Smernica Európskeho parlamentu a Rady (EÚ) 2022/738 zo 6. apríla 2022, ktorou sa mení smernica 2006/1/ES o používaní vozidiel prenajatých bez vodičov na cestnú prepravu tovaru (Ú. v. EÚ L 137, 16.5.2022).

11. Smernica Európskeho parlamentu a Rady (EÚ) 2022/1999 z 19. októbra 2022 o jednotných postupoch kontroly cestnej prepravy nebezpečného tovaru (kodifikované znenie) (Ú. v. EÚ L 274, 24.10.2022).“.“.

Doplnenie transpozičnej prílohy zákona o smernicu Európskeho parlamentu a Rady (EÚ) 2022/1999 z 19. októbra 2022 o jednotných postupoch kontroly cestnej prepravy nebezpečného tovaru (kodifikované znenie) (Ú. v. EÚ L 274, 24.10.2022).

**Výbor NR SR pre hospodárske záležitosti**

***Gestorský výbor odporúča schváliť***

1. V čl. III sa slová „1. júla“ nahrádzajú slovami „1. augusta“.

V súvislosti s touto úpravou sa v čl. I, 39. bode (§ 56l) slová „1. júla“ *(2x)* nahradia slovami „1. augusta“*.*

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 18 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(tlač 216)** **s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 79 z 11. júna 2024.

Týmto uznesením výbor zároveň poveril spoločného spravodajcu **Justína Sedláka** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 11. júna 2024

**Róbert P u c i, v.r.**

predseda Výboru NR SR

pre hospodárske záležitosti